# Jules Verne (cràter)

* No s'ha de confondre amb el cràter lunar Verne.
Jules Verne és un cràter lunar de grans dimensions situat a la cara oculta de la Lluna, nomenat en honor de l'escriptor francès Jules Verne. Està localitzat a l'oest-sud-oest de la Mare Ingenii, un dels pocs mars lunars situats a la cara oculta de la Lluna. Al sud-est de Jules Verne es troba el cràter Lundmark, mentre que Koch està localitzat de la banda sud-sud-est. Al nord-oest hi ha el gran cràter Pavlov.
La major part de la superfície interior d'aquest cràter va ser inundada per lava basàltica, deixant una zona més fosca, resultant una plataforma de baix albedo relativament anivellada i plana. És una mica inusual per un cràter d'aquestes característiques situat a la cara oculta de la Lluna que fos inundat per lava, quan la crosta és generalment més gruixuda que en el costat orientat cap a la Terra. Tot i així, aquest cràter està localitzat completament dins de la conca Aitken, pròxima al Pol Sud.
* Fotografia obliqua del cràter vist des del sud (missió Lunar Orbiter 2)
* Cràters satèl·lit
La vora exterior de Jules Verne està gastada i erosionada, amb diversos cràters localitzats al llarg de la seva vora. Al llarg de la vora oriental se situa Jules Verne G, mentre que Jules Verne C penetra en la voranord-oriental i Jules Verne Z intercepta la vora nord. Un altre cràter petit també se situa a través de la vora sud, mentre que Jules Verne P està localitzat a l'exterior, al llarg de la banda sud-sud-oest.
Jules Verne és un dels pocs cràters lunars que és conegut pel nom complet d'una persona (nom i cognom). Aquesta notació és l'habitual per a escriptors de ciència-ficció (com per exemple, H. G. Wells), però no així per als científics notables o per als exploradors.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Jules Verne.
| Jules Verne | Coordenades | Diàmetre |
| C | 33° 12′ S, 149° 42′ E﻿ / ﻿33.2°S,149.7°E﻿ / -33.2; 149.7﻿ (Jules Verne C) | 30 km |
| G | 35° 06′ S, 150° 00′ E﻿ / ﻿35.1°S,150.0°E﻿ / -35.1; 150.0﻿ (Jules Verne G) | 42 km |
| P | 38° 00′ S, 145° 06′ E﻿ / ﻿38.0°S,145.1°E﻿ / -38.0; 145.1﻿ (Jules Verne P) | 62 km |
| R | 36° 54′ S, 140° 54′ E﻿ / ﻿36.9°S,140.9°E﻿ / -36.9; 140.9﻿ (Jules Verne R) | 49 km |
| X | 32° 06′ S, 145° 12′ E﻿ / ﻿32.1°S,145.2°E﻿ / -32.1; 145.2﻿ (Jules Verne X) | 15 km |
| Y | 31° 18′ S, 146° 00′ E﻿ / ﻿31.3°S,146.0°E﻿ / -31.3; 146.0﻿ (Jules Verne Y) | 30 km |
| Z | 32° 30′ S, 146° 48′ E﻿ / ﻿32.5°S,146.8°E﻿ / -32.5; 146.8﻿ (Jules Verne Z) | 20 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia